কেন্দ্র সরকারের নাগরিকত্ব সংশোধনী বিল! 'বহিরাগত'দের বিরুদ্ধে উত্তরপূর্বে ফায়ারওয়াল | Several NorthEastern States are setting up legal framework against citizenship to non muslims - Bengali Oneindia
কেন্দ্র সরকারের নাগরিকত্ব সংশোধনী বিল! 'বহিরাগত'দের বিরুদ্ধে উত্তরপূর্বে ফায়ারওয়াল
বাংলাদেশ, পাকিস্তান এবং আফগানিস্তান থেকে আগত বড় সংখ্যায় অমুসলিমদের নাগরিকত্ব দিতে বিজেপি নেতৃত্বাধীন কেন্দ্রীয় সরকার নাগরিকত্ব সংশোধনী বিলের আনতে চলেছে সংসদে। এর ফলে বাংলাদেশ, পাকিস্তান, আফগানিস্তান থেকে আগত হিন্দু, বৌদ্ধ, শিখ, খ্রিস্টান, জৈনরা এদেশের নাগরিকত্ব পাবেন নাগরিকত্ব সংশোধনী বিলের মাধ্যমে।
মেঘালয় ক্যাবিনেটের অর্ডিন্যান্স
এনআরসির মাধ্যমে অসমে অনুপ্রবেশে একটা বাধা তৈরি হবে বলে মনে করছেন সেখানকার বাসিন্দারা। ইতিমধ্যেই মেঘালয় ক্যাবিনেট অর্ডিন্যান্স জারি করে রাজ্যে আসাদের জন্য রেজিস্ট্রেশন করার নিয়ম চালু করেছে। যাঁরা সেখানে ২৪ ঘন্টার বেশি সময় কাটাবেন, তাঁদের জন্য এই নির্দেশিকা।
নাগাল্যান্ডে চলছে প্রস্তুতি
অন্যদিকে নাগাল্যান্ডে সেখানকার স্থায়ী বাসিন্দাদের জন্য রেজিস্টার অফ ইন্ডিজেনাস ইনহ্যাবিট্যান্টস অফ নাগাল্যান্ড চালু করার প্রস্তুতি চলছে। পাশাপাশি নাগরিকত্ব সংশোধনী বিল পাশ হলেও যাতে জনবিন্যাসের কোনও পরিবর্তন না ঘটে সেব্যাপারেও তারা নিশ্চিত হতে চায়।
অরুণাচলে সিএবি নিয়ে আলোচনা
অরুণাচল প্রদেশ সরকার সোমবার সিদ্ধান্ত নিয়ে নাগরিকত্ব সংশোধনী বিল নিয়ে সবপক্ষের সঙ্গে আলোচনা করা হবে। আলোচনায় যা ঠিক হবে তা কেন্দ্রীয় সরকারের কাছে পাঠিয়ে দেওয়া হবে।
মনিপুর, মিজোরামে আগেই আইন পাস
উত্তর পূর্বের অপর দুই রাজ্য মনিপুর এবং মিজোরাম বিধানসভায় আগেই প্রস্তাব পাশ করানো হয়েছে, বহিরাগতদের থেকে স্থানীয়দের রক্ষা করতে। আইন এখন রাষ্ট্রপতি অনুমোদনের অপেক্ষায় রয়েছে।
উত্তর পূর্বের বিভিন্ন সংগঠনের পক্ষ থেকে ইতিমধ্যেই নাগরিকত্ব সংশোধনী বিলের বিরুদ্ধে বিক্ষোভ দেখানো শুরু হয়ে গিয়েছে। বিক্ষোভ দেখিয়েছে উত্তর পূর্বে শক্তিশালী নর্থ ইস্ট স্টুডেন্টস অর্গানাইজেশন।
citizenship amendment bill 2019 bjp বিজেপি নাগরিকত্ব সংশোধন বিল ২০১৯
Several NorthEastern States are setting up legal framework against citizenship to non muslims